b"\n_START_ARTICLE_\nC\xc3\xbamul del pessebre\n_START_SECTION_\nObservaci\xc3\xb3\n_START_PARAGRAPH_\nM44 es pot observar a ull nu gr\xc3\xa0cies a la seva magnitud total de 3,7, encara que les seves estrelles s\xc3\xb3n massa febles per a ser observades a ull nu. El c\xc3\xbamul es mostra com a una nebulositat que cobreix una \xc3\xa0rea de 95 minuts d'arc. Amb binoculars es poden resoldre un gran nombre d'estrelles. El c\xc3\xbamul es mostra magn\xc3\xadfic amb un telescopi de 150 mm. Amb freq\xc3\xbc\xc3\xa8ncia tant la Lluna com els planetes es mouen sobre la zona del M44 (Saturn es va despla\xc3\xa7ar lentament entre les seves estrelles a inicis de juny de 2006); no \xc3\xa9s infreq\xc3\xbcent que algun feble asteroide transiti, lentament, entre les seves diferents components."